**Kaikki yhdestä paikasta – GEMÜn manuaaliset palloventtiilit joissa integroitu asennonilmaisin**

Ingelfingeniläinen venttiiliasiantuntija GEMÜ tarjoaa teknisesti edistyksellisen palloventtiiliratkaisun, jossa on käsikäyttö ja sovitettu asennonilmaisin. Kaikki on asennettu valmiiksi, asetettu etukäteen ja tarkastettu.

Ensisilmäyksellä vaikuttaa siltä, että palloventtiilejä ja asennonilmaisimia tarjoavia yrityksiä on paljon. Näistä yrityksistä monet tarjoavat kuitenkin vain jompaakumpaa tuotetta. Sen vuoksi yksittäiset komponentit tilataan usein kahdelta eri toimittajalta. Tämä tarkoittaa puolestaan sitä, että komponentit on ensin paikan päällä asennettava toisiinsa ja vasta sen jälkeen laitteistoon, mikä on erittäin aikaa vievää ja kallista.

GEMÜ vähentää paikan päällä tehtävää työmäärää tarjoamalla asiakkailleen manuaalisesti käytettäviä palloventtiilejä, joissa on integroitu asennonilmaisin. Valmiina toimitettava venttiilikokonaisuus vähentää logistiikasta ja dokumentaatiosta aiheutuvia kustannuksia ja mahdollistaa nopeamman ja yksinkertaisemman asennuksen paikan päällä.

GEMÜ tarjoaa kolmiosaisten palloventtiilien GEMÜ 711 ja GEMÜ 740, yksiosaisen laipallisen kompaktipalloventtiilin GEMÜ 762 ja korkeapainepalloventtiilin GEMÜ 797 asennonilmaisuun induktiiviset kaksoistunnistimet GEMÜ LSF tai rajakytkinrasian GEMÜ LSC.

GEMÜ 762 – laipallinen kompaktipalloventtiili jossa integroitu rajakytkinrasia LSC